CELEX: 62020TN0252
Language: el
Date: 2020-04-23 00:00:00
Title: Υπόθεση T-252/20: Προσφυγή της 23ης Απριλίου 2020 — JU κ.λπ. κατά Συμβουλίου

29.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 215/56
            
         
      Προσφυγή της 23ης Απριλίου 2020 — JU κ.λπ. κατά Συμβουλίου
      (Υπόθεση T-252/20)
      (2020/C 215/64)
      Γλώσσα διαδικασίας: η αγγλική
      
         Διάδικοι
      
      
         Προσφεύγoντες: JU, JV, JW, JY, JZ, KA, KB (εκπρόσωποι: Π. Τριδήμας, Barrister, A. von Westernhagen και D. Harrison, Solicitors)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να ακυρώσει την απόφαση (ΕΕ) 2020/135 του Συμβουλίου, της 30ής Ιανουαρίου 2020, σχετικά με τη σύναψη της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (1), καθόσον τους στερεί, χωρίς τη συγκατάθεσή τους και χωρίς νόμιμη διαδικασία, την ιδιότητά τους ως πολιτών της Ένωσης και τα εξ αυτής απορρέοντα δικαιώματά τους·
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Οι προσφεύγοντες προβάλλουν ότι, καθόσον το Συμβούλιο τους στέρησε την ιδιότητά τους ως πολιτών της Ένωσης και τα εξ αυτής απορρέοντα θεμελιώδη δικαιώματα, παρέβη τα άρθρα 20 και 23 ΣΛΕΕ, το άρθρο 50 ΣΛΕΕ, τα άρθρα 39, 40, 45 και 46, καθώς και τα άρθρα 7 και 19 του Χάρτη, και παραβίασε τις αρχές της αναλογικότητας, της ίσης μεταχειρίσεως και της προστασίας της δικαιολογημένης εμπιστοσύνης.
      Συνεπώς, οι προσφεύγοντες προβάλλουν ότι η ευρωπαϊκή ιθαγένεια αποτελεί το θεμελιώδες καθεστώς των πολιτών της Ένωσης. Ως εκ τούτου, είναι προσωπικής φύσεως και, αφ’ ης στιγμής κτηθεί, δεν απόλλυται αυτομάτως κατόπιν της αποχωρήσεως του Ηνωμένου Βασιλείου. Οι προσφεύγοντες προβάλλουν ότι κανένα πρόσωπο δεν δύναται να στερηθεί αυθαιρέτως την ευρωπαϊκή ιθαγένειά του και τα απορρέοντα εξ αυτής δικαιώματα.
      
         (1)  Απόφαση (ΕΕ) 2020/135 του Συμβουλίου της 30ής Ιανουαρίου 2020 σχετικά με τη σύναψη της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (EE 2020, L 29, σ. 1).